CELEX: 62021CN0310
Language: et
Date: 2021-05-17 00:00:00
Title: Kohtuasi C-310/21 P: Aquind Ltd, Aquind Energy Sàrl, Aquind SAS 17. mail 2021 esitatud apellatsioonkaebus Üldkohtu (teine koda) 5. märtsi 2021. aasta määruse peale kohtuasjas T-885/19: Aquind Ltd jt versus Euroopa Komisjon

9.8.2021   
            
            
               ET
            
            
               Euroopa Liidu Teataja
            
            
               C 320/26
            
         
      Aquind Ltd, Aquind Energy Sàrl, Aquind SAS 17. mail 2021 esitatud apellatsioonkaebus Üldkohtu (teine koda) 5. märtsi 2021. aasta määruse peale kohtuasjas T-885/19: Aquind Ltd jt versus Euroopa Komisjon
      (Kohtuasi C-310/21 P)
      (2021/C 320/25)
      Kohtumenetluse keel: inglise
      
         Pooled
      
      
         Apellandid: Aquind Ltd, Aquind Energy Sàrl, Aquind SAS (esindajad: Solicitors S. Goldberg, E. White, C. Davis)
      
         Teised menetlusosalised: Euroopa Komisjon, Saksamaa Liitvabariik, Hispaania Kuningriik, Prantsuse Vabariik
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada vaidlustatud määrus;
               
            
                  —
               
               
                  otsustada, et esimeses kohtuastmes esitatud hagi on põhjendatud ja tühistada komisjoni delegeeritud määrus (EL) 2020/389 (1) apellante puudutavas osas; ja
               
            
                  —
               
               
                  mõista komisjonilt välja apellatsioonimenetluse ja Üldkohtu menetluse kohtukulud.
               
            
         Väited ja peamised argumendid
      
      Apellandid väidavad, et komisjoni delegeeritud määrust (EL) 2020/389 tuleks pidada lõplikuks juba selle vastuvõtmise päevast, mitte jõustumise päevast, mis sõltus vastuväidete esitamisest parlamendi või nõukogu poolt. Järelikult sai seda määrust vaidlustada juba enne avaldamist. Apellandid leiavad seega, et Üldkohus on valesti kohaldanud Euroopa Kohtu praktikat aktide kohta, mida ei ole võimalik vaidlustada.
      
         (1)  Komisjoni 31. oktoobri 2019. aasta delegeeritud määrus (EL) 2020/389, millega muudetakse Euroopa Parlamendi ja nõukogu määrust (EL) nr 347/2013 seoses ELi ühishuviprojektide loendiga (ELT 2020, L 74, lk 1).